**FLIR esittelee tehokkaan Magnum-merenkulkututkan**

*Avoantenni varmistaa äärimmäisen tarkan seurannan ja kaukana olevien kohteiden tunnistamisen avomeriolosuhteissa*

**WILSONVILLE, Ore.** – **22. toukokuuta 2018** – FLIR Systems, Inc. (NASDAQ: FLIR) on tänään julkistanut tehokkaan Raymarine Magnum™ -avotutka-antennin, jossa on ylivoimainen lintutila ja keilanterävöintiteknologia. Magnum-tutka-antennista löytyy monia samoja tutkateknologioita, joihin Yhdysvaltain rannikkovartiostokin luottaa. Niihin sisältyvät kehittynyt kohteenseuranta, luotettava toiminta ja todella yksityiskohtainen erottelukyky. Ominaisuudet on pakattu matalaan koteloon, joka on rakennettu kestämään ankaria avomerioloja.

Magnumista on saatavana 4 kilowatin ja 12 kilowatin tehovaihtoehdot joko neljän tai kuuden jalan antennilla varustettuna. Magnum kykenee tunnistamaan kohteet jopa 96 meripeninkulman päästä (12 kW:n mallit), mikä soveltuu ihanteellisesti avomerialuksille. 4 kW:n mallit tunnistavat kohteet jopa 72 meripeninkulman päästä. LightHouse™ 3 -käyttöjärjestelmällä varustetut Raymarinen palkitut Axiom®- ja Axiom Pro -monitoiminäytöt ovat täydellisiä kumppaneita Magnum-tutka-antennille, mutta se on yhteensopiva myös LightHouse 2 -pohjaisten Raymarine-monitoiminäyttöjen kanssa.

Kehittynyt automaattinen lintutila mahdollistaa lintujen havaitsemisen entistä tarkemmin jopa 10 meripeninkulman päästä, minkä ansiosta Magnum auttaa avomerikalastajia löytämään syöttikalat nopeammin auttaen näin säästämään polttoainetta. Magnum-tutkassa käytetään lisäksi Raymarinen keilanterävöintiteknologiaa, joka tuottaa alle 1 asteen tarkkuuden varmistaen näin todella yksityiskohtaisen erottelukyvyn, rannikon muotojen karttamaisen tarkkuuden ja erinomaisen pitkän kantaman suorituskyvyn. Lisäksi Magnumin kehittynyt MARPA-ominaisuus varmistaa kohteiden täsmällisen ja luotettavan seurannan, mikä antaa mielenrauhaa ja varmuutta liikuttaessa vilkkaasti liikennöidyillä merialueilla.

”Olemme innoissamme voidessamme tuoda Magnum-avotutka-antennin markkinoille ”, kertoo Gregoire Outters, Vice President ja General Manager, FLIR Maritime. ”Avomerikalastajat tulevat ihastumaan Magnumin automaattiseen lintutilaan, kun taas muiden alusten päälliköt arvostavat Magnumin tarkkuutta, yksityiskohtaisuutta ja erottelukykyä.”

Magnum-tuotteet tulevat myyntiin kaikkialla maailmassa vuoden 2018 toisella neljänneksellä Raymarinen valtuutetuilla jälleenmyyjillä (hinnat alkaen €4,699 euros). Lisätietoja on osoitteessa [www.raymarine.com/magnum](http://www.raymarine.com/magnum).

**FLIR Systems**
*Vuonna 1978 perustettu FLIR Systems, jonka pääkonttori on Oregonin Wilsonvillessä Yhdysvalloissa, on tilannetietoisuutta parantavien, ihmishenkien pelastamisessa avustavien, tuottavuutta parantavien ja ympäristönsuojelua tehostavien anturijärjestelmien maailman johtava valmistaja. FLIRin palveluksessa on lähes 3 500 henkilöä. Yrityksen visiona on olla ”maailman kuudes aisti’” kehittämällä lämpökuvantamisteknologioita ja tukiteknologioita, joiden tukemana se pystyy toimittamaan innovatiivisia ja älykkäitä ratkaisuja turvallisuuden ja valvonnan, ympäristö- ja olosuhdevalvonnan, ulkoilun, konenäön, navigoinnin sekä uhkien kehittyneen tunnistuksen tarpeisiin. Lisätietoja saat osoitteesta*[www.flir.com](https://www.globenewswire.com/Tracker?data=UHRLueMCI9_8asN41MKABIjNPBLQzanbXdhtpIOXN3sxyyudek09u5QFiwjbK0gqJD0xbuY7CLJ86Uq4buNPpQ==)*ja seuraamalla tunnistetta*[@flir](https://www.globenewswire.com/Tracker?data=J4yZ9Qmw39HLIXnkM3u9C6px5jGxUEv8lFLEg95w0eamb9qXDLbR8PAPg2X44Zt4LE-kpLVR1SdWWOArZblhqg==)